Kukan kuolo
Kukka kasvoi penkarella,
 Aamupäivän lehotti.
 Karhu talsi kankahalla,
 Kukkasenki tallasi.

 Kukkaa surin, sääli tuli:
 Miks’ hän syyttä tallattiin?
 Tuttavalta sanan kuulin:
 Maailmass’ on tapa näin:

 Vaikka kukka lavassansa
 Katso’ia huvittaa,
 Huutaa poika innossansa:
 Ei hän siinä loistaa saa.

 Taittaa kukan säälimättä,
 Surman hälle toimittaa;
 Katso’ille huolen jättää,
 Elon siltä lopettaa.

K. F. Wahlman.

Lähde: Sanomia Turusta 24.4.1880.

K. F. Wahlman
Runot
Sanomia Turusta
1880